[{"text_idx": "#000001", "text": "31. jaanuar Tartu Veeriku kool"}, {"text_idx": "#000002", "text": "Eelmisel korral ja\u0308i mul jutt natuke pooleli, aga vo\u0303tan selles postituses kokku siis selle ning eelmise na\u0308dala tegemised ning need jutud, mis ra\u0308a\u0308kimata ka ja\u0308id. Esiteks minule va\u0308ga olulise asjana oleme albumilauludega ko\u0303vasti edasi liikunud. Kuulsin laulu #PN esimest versiooni \u2013 seda laulu ma siin vist varem maininud pole. Kui alguses oli see minu jaoks selline \u201calbumilaul\u201d, siis peale esimest produtsendi poolse versiooni kuulmist on see hakanud mulle palju rohkem meeldima kui ta alguses meeldis. Ta\u0308naseks olen kuulnud laulust juba ka va\u0308heke terviklikumat suunda ning varsti peaks laul ka valmis saama."}, {"text_idx": "#000003", "text": "Samuti tegime sellise triki, et u\u0308ks laul, mis tegelikult oli juba valmis, #MLN, sai omale u\u0308he kuue veel, et proovida kumb riietus paremini sobib \ud83d\ude00 Ja see uus variant meeldib mulle palju rohkem. Nu\u0308u\u0308d aga olen olukorras kus selle laulu vokaalid laulsin sisse juba umbes kaks aastat tagasi ning kuigi need pole halvasti sisse lauldud, siis tunnen, et saaksin paremini. See on praegu juba teine laul selle albumi raames, millel vokaalid uuesti sisse laulan ja mo\u0303lemaga seda ta\u0308pselt samal po\u0303hjusel. Kui oleks pidanud selle loo kaks aastat tagasi va\u0308lja andma, siis oleks ta ilmselt va\u0308lja tulnudki ja u\u0308tlen veelgi, et tal pole ha\u0308da midagi... aga saab paremini \ud83d\ude00 Nii et ta\u0308na la\u0308hen stuudiosse selle loo vokaale uuesti sisse laulma. Loodetavasti siis pa\u0308riselt tuleb ka paremini."}, {"text_idx": "#000004", "text": "Samuti laul \u201cVideoma\u0308ng\u201d on saanud omale veel kaks versiooni, mida ma loodan teiega esimesel vo\u0303imalusel jagada, aga hetkel ka\u0308ib siin nende kallal veel natuke to\u0308o\u0308d. Ja siis ongi veel ja\u0308a\u0308nud albumile vaid u\u0308ks laul #T-T, millega on ko\u0303ige rohkem mo\u0303tlemist, kuna selles osas ma ei tea veel siiani kuhu poole me sellega triivima hakkame. Aga po\u0303himo\u0303tteliselt ko\u0303ik need eelnevalt nimetatud laulud ongi need viimased laulud, mille kallal albumi raames tegeleme, seega... ei ole ju enam palju minna."}, {"text_idx": "#000005", "text": "Muude toimetuste kohapealt oli mul na\u0308dal tagasi esmaspa\u0308eval esimene proov koos taustalauljatega. Minu jaoks taaskord ta\u0308iesti esmakordne kogemus, kuna varem pole laval minuga taustalauljaid olnud ning polnud ka u\u0308ldse aimu, kuidas see meie proov minema hakkab. Saime ka igast \u201cha\u0308a\u0308lest\u201d salvestatud vokaalirea ning seeto\u0303ttu tean veel, mida vaja parandada-paremini teha, aga viimasel ajal on siin seltskondades jutuks tulnud \u201ckui raske ikka teles on otse esineda\u201d, nii et kui ma varem ei mo\u0303telnud selle peale nii palju, siis nu\u0308u\u0308d mul on ta\u0308nu nendele jutuajamistele hakanud jalg va\u0308risema... Ehk siis kogu analu\u0308u\u0308si olen vo\u0303tnud kaasa oma laulutundidesse ning teeme viimased 2 na\u0308dalat intensiivset to\u0308o\u0308d."}, {"text_idx": "#000006", "text": "Riietuse kohapealt olen peaaegu asja paika saanud. To\u0303den, et ei saanud ku\u0308ll oma no\u0308. unistuste varianti lavale, mis mul alguses oli, aga kuna asjad tahtsid minna natukene nii nagu mina ei tahtnud, siis pidin leidma mingi muu variandi ja eks alles laval ma ilmselt na\u0308en ja tunnen kas oli o\u0303ige otsus. Otsin hetkel veel kingi ja siis on sellega va\u0308hemalt korras. Meigi ja soengu visuaal on ka peas paigas olemas."}, {"text_idx": "#000007", "text": "Muidu u\u0308ritan siiski maksimaalselt tubli olla, sest kui ma vahepeal olin siin juba va\u0308ga zen ja mo\u0303tlesin, et \u201cMa la\u0308hen lihtsalt annan endast parima, naudin kogu protsessi ja u\u0308ritan teha asju nii, et ei peaks hiljem pead kinni hoides oma esitust vaatama\u201d, siis nu\u0308u\u0308d olen hakanud natukene pabinasse minema kuna pa\u0308evad lendavad nii ilmatu kiirusega ja kahe na\u0308dala pa\u0308rast peame juba Tartus ennast sisse seadma ja hakkavad proovid-proovid-proovid. Appii..."}, {"text_idx": "#000008", "text": "Ning siia postituse lo\u0303ppu siis igasugust po\u0303nevat uudistamist. Oma kehakeelevideot pole ma siiamaani julenud ise vaadata ja ei vaata ka \ud83d\ude00 Ku\u0308ll aga pean to\u0303dema, et tegu on ilmselt ko\u0303ige koledama pressifotoga mis minust kunagi u\u0308ldse tehtud on, aga mis seal ikka... elu la\u0308heb edasi \ud83d\ude00 Fotograaf oli tubli ja lasi isegi mitu duublit teha, aga fotokaameral valisin ma ise selle pildi va\u0308lja ja tundus ok, aga nu\u0308u\u0308d kui ta suurelt sul ekraanil on, siis saan aru et... polnud just parim pilt. Ja\u0308lle o\u0303ppisin midagi! "}, {"text_idx": "#000010", "text": "Ning siit saab kuulata Ko\u0303rvaussi podcasti, mina olen saate teises pooles nii et kui soovite ainult seda poolt kuulata siis peate edasi kerima:"}, {"text_idx": "#000011", "text": "Ning siin esmaspa\u0308eva hommikul ka\u0308idud Terevisiooni intervjuu:"}, {"text_idx": "#000012", "text": "Ning natukene juttu siis minu klaverivideotest. Kes tahab teada, kas ma teen videoid veel edasi, siis ma ei julge lubada, kuna mul kukkus ma\u0308lukaart nii o\u0303nnetult (arvuti ku\u0308ljes olles) pikki maad (ehk et siis arvuti kukkus ka) nii et ma\u0308lukaart lendas tu\u0308kkideks. Lihtne oleks muidugi poodi minna ja nu\u0308u\u0308d uus kaart osta, aga tunnistan, et praegu on igasugust melu ja toimetamist nii palju olnud ja ilmselt ka prioriteedid natuke kuskil mujal, nii et pole jo\u0303udnud va\u0308ga palju selle peale isegi mo\u0303elda. Nii et vaatame, mis saab... 13 videot sai igatahes tehtud ja kohe neid saab vaadata siit: "}, {"text_idx": "#000013", "text": "Ja see artikkel siis siin: "}, {"text_idx": "#000014", "text": "Vot mis siin ikka. Hetkel lo\u0303petan, katsun enne poolfinaali veel mingi postituse valmis vorpida kuna ilmselt kirjutamismaterjali oleks ku\u0308ll \u2013 see ko\u0303ik kokku ko\u0308ita kipub mul viimasel ajal lihtsalt veidi katsumuseks olema."}, {"text_idx": "#000015", "text": "Taas u\u0308ks aasta on la\u0308bi saanud. Teen ta\u0308na va\u0308ikese u\u0308levaate olulisematest su\u0308ndmustest, mis 2015. aastal minu elus toimusid. Alustades muusikast:"}, {"text_idx": "#000016", "text": "Andsin va\u0308lja viis laulu: \u201eDilemma\u201c, \u201eOla Ola\u201c, \u201eEgoist\u201c, \u201eKatkised Inimesed\u201c ja \u201eKust Leida Sind Vo\u0303in\u201c, (klikka nimedele) sealhulgas kaks neist koos muusikavideotega ehk siis \u201eDilemma\u201c ja \u201eEgoist\u201c. Mo\u0303lemad videod said kajastust ka \u201eEesti top7\u201c saates, esimese puhul ka\u0308isin ka kohapeal intervjuul."}, {"text_idx": "#000017", "text": "\u201eDilemma\u201c muusikavideot sai filmitud juba 2014 aasta su\u0308gisel, \u201eEgoist\u201c videot 2015. aasta maikuus. Ko\u0303ik tol aastal ilmunud laulud toetavad mu albumit, mis ilmus 2015. aasta juunikuus \u2013 \u201eTeekond Hingeni\u201c ehk siis muusikalises plaanis oli kindlasti sel aastal va\u0308ga oluline punkt just selle sama albumi va\u0308lja andmine. Esimesed lood albumile sai salvestatud juba 2013. aastal, kuid aktiivsem protsess albumi kallal oli umbes aasta enne selle va\u0308lja andmist."}, {"text_idx": "#000019", "text": "2015. aastal ma va\u0308ga palju ei esinenud \u2013 sai teadlikult vo\u0303etud rahulikumalt ning alates su\u0308gisest ka paus ning tagasi lavalaudadel loodan olla u\u0308hel hetkel sel aastal. Millal ta\u0308psemalt, seda veel o\u0308elda ei oska. Siiski ja\u0308id ko\u0303ik esinemised mulle va\u0308ga meelde ning mo\u0303neski kohas sai ka\u0308idud juba pa\u0308ris mitmendat korda. Eelmise aasta viimane esinemine oli 28. augustil To\u0303rvandis, mis oli u\u0308ldse u\u0308ks minu ekstreemsemaid esinemisi, sest tol pa\u0308eval oli mul tervisega korralikud probleemid ning see, kas ma lavale jo\u0303uan polnud alguses u\u0308ldse kindel. Esimest korda oli hetk, kus arvasime, et vo\u0303ib-olla pean esinemise a\u0308ra ja\u0308tma ning seda vaid loetud tunnid enne lavale minekut. Siiski jo\u0303udsin lavale ning nii hea oli lavalt na\u0308ha neid ro\u0303o\u0303msaid na\u0308gusid, kes olid kuulama tulnud. U\u0308ldse olen ma ko\u0303ikidele tohutult ta\u0308nulik, kes sel aastal minu mo\u0303nele esinemisele sattusid ja mind kuulama tulid. Aita\u0308h Teile!"}, {"text_idx": "#000020", "text": "Oma esinemistesse hakkasin kaasama Explosion tantsutrupi tantsutu\u0308drukuid, kellega sai koos ka\u0308idud lisaks esinemistele ka ETV Terevisioon saates (vaata intervjuud SIIT), kus nad tantsisid taustaks loole \u201cOla Ola\u201d ja samas saates esitasin ka laulu \u201cDilemma\u201d. Lisaks tavaesinemistele ka\u0308isin ku\u0308las ELU24 live\u2019il."}, {"text_idx": "#000021", "text": "Tegin ka klaverivideoid, millest nii mo\u0303nigi sai kajastust meedias ning u\u0308hte klaverivideot kasutati ka u\u0308hes TV3 saates taustaks. (LINK1) (LINK2)"}, {"text_idx": "#000022", "text": "Lisaks ilmus ka minu esimene telereklaam, mida sai ku\u0308ll filmitud 2014. aasta su\u0308gisel, ent mis \u201ejooksma\u201c hakkas 2015. aastal \u2013 Jazz pesulate reklaam."}, {"text_idx": "#000023", "text": "Sel aastal sai ka\u0308idud kolmel fotoshoot\u2019il \u2013 kahel SeeSee stuudios ning u\u0308hel andeka fotograafi Martin La\u0308ttiga."}, {"text_idx": "#000024", "text": "Muudest asjadest: Minu blogi sai uue va\u0308ljana\u0308gemise ja uue kodulehe, alustasin blogi raames koosto\u0308o\u0308d SheIn\u2019iga. Lisaks algas minu viimane nominaalo\u0303ppeaja aasta Tallinna U\u0308likoolis haldus- ja a\u0308rikorraldus erialal. Selle raames ka\u0308isin su\u0308gisel praktikal La\u0308a\u0308ne-Viru Maavalitsuses, mis oli mulle va\u0308ga po\u0303nev kogemus. Aastale pani ilusa punkti meie pisitu\u0308tre Sandra su\u0308nd \ud83d\ude42"}, {"text_idx": "#000025", "text": "U\u0308ks o\u0303htune poeska\u0308ik LIDLis \ud83c\udfc3\ud83c\udffc\u200d\u2640\ufe0f, k"}]